Anene Booysen: Kana se getuienis “onbruikbaar”Anene Booysen Die uitwys van die misdaadtoneel deur ŉ man wat beskuldig word van die moord en verkragting op Anene Booysen, kan nie as getuienis gebruik word nie, het die rondgaande hof in Swellendam Maandag beslis. Die hof het, sonder om redes te verskaf, beslis dat Johannes Kana se uitwys van die misdaadtoneel in Bredasdorp nie gebruik kan word nie, berig SABC Radio. Die hof het glo gesê hy sal in ŉ latere stadium sy redes hiervoor verskaf. Kana se prokureur, Pieter du Toit, het vroeër aan die hof gesê sy kliënt se grondwetlike regte is geskend omdat daar nie aan hom gesê is wat teen hom in ŉ hof gebruik mag word nie. Volgens die SABC is Du Toit tevrede met die uitslag en is hy oortuig dat dit Kana ŉ sterk kans bied. Die saak duur Dinsdag voort. Kana het erken dat hy saam met Booysen weg is by die kroeg in Bredasdorp, en dat hy haar geslaan en verkrag het, maar ontken dat hy haar vermoor het. Booysen is verkrag en haar liggaam is geskend. Sy het op 2 Februarie in die Tygerberg-hospitaal aan haar beserings beswyk. Lees ook: Anene Booysen: Beserings glo die ergste wat dokter ooit gesien het Hof hoor oor Anene se beserings Anene Booysen: Hof besoek kroeg Anene Booysen: Wag het glo gil gehoor Anene Booysen: Klag teen verdagte laat vaar Anene het aanvaller glo uitgeken Bendeverkragting: Verdagte hoor dalk môre oor borg Partye betoog teen verkragting Man in hof oor Bredasdorp-verkragting Slagoffer van bendeverkragting vandag begrawe Zuma vra strengste straf vir Booysen se aanvallers Tweede verdagte vas oor bendeverkragting Meisie se verkragting, dood sterk veroordeel Meisie sterf na bendeverkragting in Bredasdorp